Антон Шрамчанка

**Антон Шра́мчанка** ( 12 сакавіка 1993 году) — беларускі футбаліст, паўабаронца прысталічнай «Іслачы».

## Кар’ера
Пачаў займацца футболам у родным Рагачове, дзе у веку 13 гадоў быў залічаны ў спэцыяльную футбольную клясу Менскай сувораўскай вучэльні, дзе вучыўся на працягу чатырох гадоў. Пасьля заканчэньня вучэльні ў 2010 годзе стаў выступаць за дубль магілёўскага «Дняпра», а на наступны год дэбютаваў у аснове. Першую палову 2012 году правёў у складзе фарм-клюбу «Дняпро-2», пасьля вярнуўся ў асноўную каманду і дапамог ёй здабыць перамогу ў Першай лізе. Сэзон 2013 году распачаў на лаўцы запасных, але пазьней замацаваўся ў асноўным складзе, звычайна гуляў на пазыцыі левага флянгавага нападніка. Выдатна праявіў сябе і ў выніку з 5 галамі стаў найлепшым бамбардзірам клюбу ў сэзоне. У сэзоне 2014 году гуляў ужо ня так пасьпяхова, то бок зарабіў толькі 2 мячы ў чэмпіянаце, нярэдка заставаўся на лаве запасных. Паводле вынікаў сэзону «Дняпро» зноў вылецеў у Першую лігу.

З 2015 году выступаў за бабруйскую «Белшыну». У лютым 2016 году падпісаў кантракт зь менскім «Дынама». Замацаваўся ў складзе «Белшыны», выступаў на пазыцыі цэнтральнага нападніка або ўскрайняга паўабаронцы. У студзені 2016 году, пасьля прыходу ў «Белшыну» новага кіраўніцтва, вырашыў пакінуць клюб. Неўзабаве цікавасьць да Шрамчанкі стала выказваць менскае «Дынама», і пасьля прагляду ў лютым ён стаў гульцом менчукоў. Пачатак сэзона 2016 году прапусьціў праз траўмы, і вярнуўся на поле ў чэрвені, але ня здолеў замацавацца ў асноўным складзе дынамаўцаў. У сьнежні 2016 году па заканчэньні кантракта пакінуў сталічны клюб.

З студзеня 2017 году зноў трэнаваўся разам з магілёўскім «Дняпром», і ў лютым склаў угоду з клюбам. Пачынаў сэзон у стартавым складзе магілёўцаў, у другой палове сэзону стаў часьцей выходзіць на замену. У студзені 2018 году пакінуў магілёўскі клюб і неўзабаве стаў гульцом «Гомля». У сэзоне 2018 году быў трывалым футбалістам асноўнага складу «Гомля», правёў усе 30 матчаў чэмпіянату Беларусі і два кубкавых. У сьнежні 2018 году падоўжыў кантракт з гомельскім клюбам. У сэзоне 2019 году заставаўся гульцом стартавага складу, але ня здолеў выратаваць каманду ад вылету ў Першую лігу. У сьнежні 2019 году пакінуў «Гомель».

У студзені 2020 году падпісаў аднагадовы кантракт зь «Менскам». Стаў адным з асноўных гульцом каманды. У студзені 2022 году падоўжыў кантракт да канца сэзону 2022 году. Пасьпяхова правёў сэзон 2022 году, з 12 галявымі перадачамі стаў найлепшым асыстэнтам чэмпіянату, а зь лета стаў таксама капітанам дружыны.

У сьнежні 2022 году па заканчэньні кантракту пакінуў сталічны клюб і неўзабаве склаў двухгадовае пагадненьне з салігорскім «Шахцёрам». Стаў гульцом стартавага складу каманды. У ліпені 2023 году пакінуў салігорскі клюб і хутка далучыўся да казаскага «Мактааралу». У лютым 2024 году, пасьля таго як «Мактаарал» ня быў дапушчаны да новага сэзону Прэм’ер-лігі, перайшоў у «Жэтысу». Улетку пасьля сутыкненьня на полі зь іншым футбалістам страціў прытомнасьць і быў хутка дастаўлены ў шпіталь. У Шрамчанку быў дыягназаваны пералом вуха, праз што прапусьціў некалькі гульняў. У канцы студзеня 2025 году вярнуўся на радзіме, прыяднаўшыся да берасьцейскага «Дынама». У берасьцейскім клюбе ня быў гульцом асноўнага складу, асабліва няшмат гуляў у другой палове сэзону. Як паведамляў сам гулец, яго з складу выціснуў Раман Юзапчук. Меў прапанову ад магілёўскага «Дняпра», але ў студзені 2026 году апынуўся ў складзе «Іслачы».

## Статыстыка

## Крыніцы

## Вонкавыя спасылкі
* Статыстыка «ПБ-Инфо»
* 
* 
* 

Катэгорыя:Беларускія футбалісты